**Ministru kabineta noteikumu projekta “Grozījumi Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | 1. Ministru kabineta 2016.gada 13.septembra sēdes protokollēmums (prot. Nr.45, 31.§) “Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai””.2. 2016.gada 18.marta Komisijas regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu. |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot pašreizējo regulējumu, pašvaldību kontroles dienesti nav tiesīgi veikt taksometru kontroli, veicot kontrolpirkumus.Kontrolpirkums ir nepieciešams, lai varētu konstatēt, ka taksometra pakalpojumus sniedz privātpersona bez atbilstošas taksometru vadītājiem nepieciešamās kvalifikācijas ar savu privāto transportlīdzekli, kurš nav aprīkots atbilstoši taksometriem noteiktajām prasībām, un kurš nav saņēmis pašvaldības izsniegto speciālo atļauju (licenci), lai veiktu pasažieru pārvadājumus. Kontrolpirkums ir nepieciešams arī, lai kontrolētu pārvadātājus, kuri ir saņēmuši licenci neregulārajiem pārvadājumiem, bet ikdienā veic regulāros pārvadājumus pa noteiktu maršrutu un fiksētu cenu, neizsniedzot biļetes.Kontrolpirkums ir nepieciešams arī, lai kontrolētu gan taksometru vadītājus, gan pārvadātājus, kā tie pilda Ministra kabineta 2014.gada 11.februāra noteikumos Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” noteikto, ka, lai nodrošinātu nodokļu un citu maksājumu reģistrāciju, par darījumiem saņemto samaksu skaidrā naudā, ar maksājuma kartēm vai citiem maksājuma apliecinājumiem nodokļu maksātāji reģistrē, izmantojot nodokļu un citu maksājumu reģistrēšanas elektroniskās ierīces un iekārtas – kases aparātus, hibrīda kases aparātus, kases sistēmas, specializētās ierīces un iekārtas. Lietotājs nodrošina darījuma un par to saņemtās samaksas skaidrā naudā, ar maksājumu kartēm vai citiem maksājuma apliecinājumiem (dāvanu kartes, čeki, taloni un tamlīdzīgi apliecinājumi par to, ka tiek veikts norēķins par darījumu) reģistrēšanu, kases čeka (ar rekvizītiem, kas kases čekam noteikti normatīvajos aktos par nodokļu un citu maksājumu reģistrēšanas elektronisko ierīču un iekārtu tehniskajām prasībām, bet taksometra skaitītājam – normatīvajos aktos par pasažieru pārvadāšanu ar vieglajiem taksometriem) izdrukāšanu un izsniegšanu darījuma partnerim vai klientam (turpmāk – darījuma partneris). Kā arī Ministra kabineta 2012.gada 3.jūlija noteikumos Nr.468 “Noteikumi par pasažieru pārvadāšanu ar vieglajiem taksometriem” 28.13.apakšpunktā noteikto taksometru vadītāja pienākumu pildīšanu - norēķinoties ar pasažieri, izsniegt čeku.Tā kā pasažieru pārvadājumu ar taksometriem intensitāte dažādās pašvaldībās ir atšķirīga, kā arī var atšķirties pašvaldību noteiktās prasības taksometriem, tad pašvaldība ir tiesīga izvēlēties vai pasažieru pārvadājumu ar taksometriem kontroles funkciju pilnvarot veikt Pašvaldības policijas vai kontroles dienestu pārstāvjiem. Paredzēts, ka kontrolpirkumus un kontrolpasūtījumus veiks pašvaldību kontroles dienestu pārstāvji balstoties uz izdotajiem pašvaldību sasitošajiem noteikumiem par kontrolpirkumu veikšanas kārtību bez atsevišķu personu iesaistes kontrolpirkumu veikšanā.Ar kontrolpirkumu palīdzību tiks uzlabots kontroles mehānisms, mazināts ēnu ekonomikas īpatsvars pasažieru pārvadājumu jomā, kā arī izskausta uzņēmējdarbība bez noteiktā kārtībā izsniegtas licences, kā rezultātā palielināsies nodokļu ieņēmumi nozarē. Informatīvajā ziņojumā “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai” piedāvātais risinājums par tiesību piešķiršanu pašvaldības kontroles dienestiem, veicot pasažieru pārvadājumu ar taksometriem kontroli, apturēt taksometru uz autoceļiem nav iekļauts noteikumu projektā, jo saskaņošanas dalībnieki izteica pretējus viedokļus, par kuriem vienošanās nav panākta.Spēkā ir stājusies 2016.gada 18.marta Komisijas regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu (turpmāk – Regula 2016/403). MK noteikumu Nr.411 2.pielikums ieviesa Eiropas Parlamenta un Padomes 2006.gada 15.marta Direktīvas 2006/22/EK par minimālajiem nosacījumiem Padomes Regulu (EEK) Nr. 3820/85 un Nr. 3821/85 īstenošanai saistībā ar sociālās jomas tiesību aktiem attiecībā uz darbībām autotransporta jomā un par Padomes Direktīvas 88/599/EEK atcelšanu prasības. Tā kā saskaņā ar Līguma par Eiropas Savienības darbību 288.panta otro daļu regulas ir vispārpiemērojamas un tās ir aizliegts pārņemt nacionālajos tiesību aktos, nepieciešams papildināt MK noteikumu Nr.411 5.punktu ar atsauci uz Regulas 2016/403 III pielikumu un svītrot 2.pielikumu. |
| 1. 3.
 | Projekta izstrādē iesaistītās institūcijas | Satiksmes ministrija; VSIA “Autotransporta direkcija |
| 1. 4.
 | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz pasažieru pārvadātājiem ar vieglajiem taksometriem un visiem autopārvadātāji, kuri veic kravas un pasažieru pārvadājumus Latvijas teritorijā. |
| 22. | Tiesiskā regulējuma ietekme uz tautsaimniecību un administratīvo slogu | Pašvaldību kontroles dienesti varēs efektīvāk veikt pasažieru pārvadājumu ar vieglajiem taksometriem kontroli,  tādejādi mazinot ēnu ekonomikas līmeni, efektīvāk izmantojot resursus. Autopārvadājumu kontroles dienesti autopārvadātāju kontroli veiks atbilstoši vienotam Eiropas Savienības noteiktam pārkāpumu sadalījumam pēc to smaguma pakāpes. |
| 33. | Administratīvo izmaksu monetārs novērtējums | Projekts šo jomu neskar. |
| 44. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2016.gada 18.marta Komisijas regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2016.gada 18.marta Komisijas regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| III pielikums. | 1.punkts. | Tiesību norma izpildīta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām likumprojekta izstrādes procesā ievietots Satiksmes ministrijas tīmekļa vietnē 2016.gada 19.augustā. |
| Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| Sabiedrības līdzdalības rezultāti | Sabiedrības atsauksmes nav saņemtas. |
| Cita informācija | Noteikumu projekta saskaņošanā piedalījās Latvijas Pasažieru pārvadātāju asociācija, Latvijas pašvaldību savienība un Latvijas darba devēju konfederācija. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Pašvaldības kontroles dienesti. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 33. | Cita informācija | Nav. |

Anotācijas III un IV sadaļa – projekts šīs jomas neskar.

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

15.02.2017.

1315

D.Ziemele-Adricka, 67028036

dana.ziemele-adricka@sam.gov.lv